Publication: Magyar Közlöny
Issue: MK-2010-73 (Year: 2010, Number: 73)
Era: contemporary
Section: Melléklet a 20/2010. (V. 11.) OKM rendelethez
Paragraph Index: 579

a) Tájalakítás és kertépítészet 2 óra Az ember és a természet kapcsolata. Egy saját álomkert. Beszélgetés osztályszinten. Kinek mit jelent a természet? Ki az, aki szereti, ha a lakásból egy kertbe léphet ki? Ki az, aki szeret kirándulni? Milyen az a kert, milyen az a táj, amelyik a legkedvesebb a számára? Vetítés osztályszinten. Az ember tájgondozó munkáját bemutató képek nézegetése. Ismerkedés a legfontosabb történetileg kialakult kerttípusokkal (pl. angol- és francia-kert, japánkert stb.). Személyes vélekedések megfogalmazása az egyes megoldásokkal kapcsolatban. Egyéni vagy páros alkotó munka. Egy saját álomkert megrajzolása számítógépes kerttervező programmal. Az elkészült tervek bemutatása egymásnak és a választott megoldások indoklása.

Source: https://magyarkozlony.hu/hivatalos-lapok/e0d859421ba7844aeb3b63c050c49a07c841fe25/dokumentumok/6ba5b3e4415f33eb8ffae2ef1062e526c5106e6d/letoltes